બીજું આ પ્રકારની પરીક્ષા પદ્ધતિને કારણે તૈયારીઓ કરવી જરૂરી છે તેવો હાઉ ઊભો કરીને ક્લાસના સંચાલકો વાલીઓને ખંખેરી લે છે. એક તરફ ખાનગી શાળાએ આખું વર્ષ લૂંટ્યા હોય છે. તે પછી હવે પરીક્ષા ટાંકણે ક્લાસવાળા પણ લૂંટશે. હવે તો ખાનગી શાળા સાથે જ ક્લાસવાળાનું પણ ગોઠવાઈ જાય છે. શાળામાંથી જ કમ્પિટિટિવ એક્ઝામ માટે કયા ક્લાસ છે તે વિદ્યાર્થીઓને દેખાડીને તેમાં જવા માટે રીતસર દબાણ થતું હોય છે. કેટલીક શાળાઓ આવા ક્લાસમાં જવું ફરજિયાત કરી નાખે છે અને તે બહાને પણ કાળી કમાણી કરી લે છે.